মধ্যমাঠের খেলোয়াড়
গো লে.ব্যা. সে.ব্যা. সে.ব্যা. রা.ব্যা. লে.উ.ব্যা. ডি.মি. ডি.মি. রা.উ.ব্যা. লে.মি. সে.মি. সে.মি. রা.মি. রা. অ্যা.মি. সে. অ্যা.মি. সে. অ্যা.মি. লে. অ্যা.মি. লে.উ. সে.ফ. সে.ফ. রা.উ. মধ্যমাঠের খেলোয়াড় বা মিডফিল্ডার (ইংরেজি: Midfielder) হচ্ছে ফুটবল খেলার মাঠে একটি অবস্থান। মধ্যমাঠের খেলোয়াড়গণ সাধারণত তাদের দলের রক্ষণভাগের খেলোয়াড় এবং আক্রমণভাগের খেলোয়াড়ের মাঝে মাঠে অবস্থান করে উভয় অংশের খেলোয়াড়দের সাহায্য করে থাকে। মধ্যমাঠের খেলোয়াড়দের প্রধান কাজ হচ্ছে প্রতিপক্ষ দলের খেলোয়াড়দের ট্যাকল (ইংরেজি: Tackle) বা খেলোয়াড়দের কাছ থেকে বল ছিনিয়ে নেওয়ার মাধ্যমে বলের নিয়ন্ত্রণ নিয়ে আক্রমণভাগের খেলোয়াড়দের কাছে নিয়মিত বলের যোগান দেয়া এবং সম্ভব হলে দলের হয়ে গোল করা। কিছু কিছু মধ্যমাঠের খেলোয়াড় নিজেদের দায়িত্ব পালনের পাশাপাশি দলের আক্রমণ (তারা আক্রমণাত্মক মধ্যমাঠের খেলোয়াড় হিসেবে পরিচিত) এবং রক্ষণেও (তারা রক্ষণাত্মক মধ্যমাঠের খেলোয়াড় হিসেবে পরিচিত) ভূমিকা পালন করে থাকে। অন্যান্য খেলোয়াড়গণ মাঠের মধ্যভাগ রক্ষার করার মাধ্যমে মধ্যমাঠের খেলোয়াড়দের আরও বেশি চলনশীল এবং পাস প্রদান করার ক্ষেত্রে আরও বেশি কার্যকর হতে সাহায্য করে থাকে; যার ফলে তারা গভীরতম মধ্যমাঠের খেলোয়াড়, প্লে-মেকার, বাক্স-হতে-বাক্স অথবা অধিষ্ঠিত মধ্যমাঠের খেলোয়াড়ের পরিচিতি লাভ করে থাকে। অসাধারণ মধ্যমাঠের খেলোয়াড়ের কয়েকটি গুণাবলি থাকে, যেমন: তারা ট্যাকলিং, ড্রিবল, শট, পাস দেয়া প্রভৃতিতে দক্ষ হয়ে থাকেন। একজন ভাল মধ্যমাঠের খেলোয়াড়ের লড়াই করার ক্ষমতা থাকার পাশাপাশি সৃষ্টিশীলও হতে হয়। মধ্যমাঠের সাহায্য ছাড়া যেমন একজন ভাল স্ট্রাইকার বা লক্ষ্যভেদী খেলোয়াড় আক্রমণ শানাতে পারে না, তেমনি রক্ষণভাগের খেলোয়াড় রক্ষণে ততটা সুবিধাজনক অবস্থানে থাকতে পারে না। অধিকাংশ ম্যানেজার প্রতিপক্ষ দলের আক্রমণকে ব্যাহত করার জন্য কমপক্ষে একজন মধ্যমাঠের খেলোয়াড়কে এই দায়িত্বে নিয়োগ দিয়ে থাকেন, একই সময় অন্যান্য খেলোয়াড়গণ আক্রমণে সাহায্য করা (সাধারণত যেকোন প্রান্তে উইঙ্গার বা পার্শ্বীয় খেলোয়াড় বা বিশেষজ্ঞ পার্শ্বীয় মধ্যমাঠের খেলোয়াড়গণ আক্রমণের দায়িত্বে নিয়োজিত থাকেন), রক্ষণে সাহায্য করা, গোল তৈরি করা অথবা গোল করার দায়িত্বে নিয়োজিত থাকেন। মধ্যমাঠের খেলোয়াড় এমন এক ধরনের খেলোয়াড়, যারা সাধারণত কোনও ম্যাচে সবচেয়ে বেশি দূরত্ব অতিক্রম করে থাকে; কারণ মধ্যমাঠের খেলোয়াড়গণ তর্কসাপেক্ষে যেকোন খেলার সময় সবচেয়ে বেশি সময় ধরে বলের দখল নিয়ে থাকে। মধ্যমাঠের খেলোয়াড়গণ অন্যান্য খেলোয়াড়দের চেয়ে সর্বাধিক কর্মক্ষম খেলোয়াড়, যার ফলে খুব কম সময়েই তারা যেকোনো ম্যাচের মোড় ঘুরিয়ে দিতে পারে। দলে প্রয়োজন অনুযায়ী মধ্যমাঠের খেলোয়াড়ের সংখ্যার তারতম্য হতে পারে।